google/wiki40b huggingface dataset:
International Nuclear Event Scale

Bakgrunn

INES ble utarbeidet av Det internasjonale atomenergibyrået og lansert i 1990.
INES er først og fremst beregnet for rask kommunikasjon mot presse og publikum og er primært ikke noe verktøy for implementering av beredskapstiltak eller for sammenligning av sikkerheten mellom forskjellige kjernekraftverk.

Hvordan hendelser/ulykker graderes

INES-graden settes av myndighetene i det landet der hendelsen skjer. Alle hendelser fra 2 og oppover skal rapporteres til Det internasjonale atomenergibyrået (IAEA) i Wien så raskt som mulig og helst innen 24 timer. Hendelser gradert 0 og 1 skal rapporteres hvis en regner med at de vil tiltrekke seg medias eller publikums interesse.
Det hender en rekke ting hvert eneste år på de fleste reaktoranlegg, men det er sjelden de graderes over INES 2. De aller fleste er enten INES 0 eller 1. Ettersom INES nå er tatt i bruk også for hendelser med radioaktive kilder, har det kommet langt flere rapporter gradert som INES 2 fra den type virksomhet. Dette dreier seg om uhell med radioaktive kilder der personell har blitt bestrålt. Som regel er det uhell med industriell radiografi.
Nivået på insidenten/uhellet kommer an på den høyeste av tre ting: effekt på omgivelsen, skader på anlegget, degradering av dypforsvaret.
Olav Bolland

Karriere

Bolland fullførte både mastergraden og doktorgraden i maskinteknikk ved Norges tekniske høgskole (NTH), en av forløperne til NTNU. Fra 1990 var han førsteamanuensis ved NTNU til han ble oppnevnt som professor i 2002 ved Institutt for energi- og prosessteknikk.
Han var instituttleder ved Institutt for energi- og prosessteknikk ved NTNU fra 2009 til 2017. 1. august 2017 tiltrådte han som dekan ved Fakultet for ingeniørvitenskap, NTNU. Han etterfulgte Ingvald Strømmen, da hans åremålsperiode utløp.
I perioden 2003-2005 bidro han i FNs klimapanel, som mottok Nobels fredspris i 2007. Bolland var hovedforfatter for klimapanelets spesialrapport på karbonfangst og -lagring.  
Han var direktør ved Gassteknisk senter NTNU-SINTEF fra 2008 til 2009. Han var nestredaktør i International Journal of Greenhouse Gas Control i perioden 2006 til 2013.
Olav Bolland er medlem i Norges Tekniske Vitenskapsakademi.

Utmerkelser

I 2011 mottok Bolland Statoils Annual Award for Outstanding Research for hans arbeid for å utvide kunnskap om karbonfangst og prosesser for å redusere utslipp. 
NTNUs arbeidsmiljøpris 2014 gikk til Olav Bolland, for at han har «vist stort engasjement for sitt institutts helse, miljø og sikkerhetsarbeid».
Gorboduc (skuespill)

Gorboduc var et engelsk skuespill fra 1562, skrevet av Thomas Norton og Thomas Sackville, som etter sigende skal ha skrevet henholdsvis de første tre aktene og de siste to året før. Stykket regnes som den første engelske tragedie og ble framført for dronning Elisabeth I av England den 18. januar 1562 i Inner Temple.
Stykket ble ført inn i registeret Stationers' Register den 22. september 1565. Den første utgivelsen i kvartformat (quarto) ble gjort av bokselgeren John Day, skjønt datoen er ukjent, men antatt ca. 1571. En andre utgave fulgte i 1590, trykket av Edward Allde for utgiveren John Perrin.
Gorboduc ble forbedret til en mer opphevet form som The Tragedy of Ferrex and Porrex (Tragedien om Ferrex og Porrex) i 1570. Handlingen har emne fra engelsk mytisk fornhistorie fra tiden før angelsakserne styrte landet. Britenes konge Gorboduc vil ikke vente til han er død før styret av riket blir overført, men deler riket mellom sine to sønner Ferrex og Porrex.
Stykket er notabelt av flere grunner. Det er det første versedrama på engelsk som benyttet blankvers. Stykkets politiske emne, at Gorboducs rike blir bestridt av hans to sønner Ferrex og Porrex, var et omstridt og ikke minst ømfintlig emne i de første årene av Elisabeths regime. Stykkets væremåte, dens progresjon i retning fra forbildene i moralspillene og den senekanske tragedie og til det som skulle komme av senere dramatikere. Således kan stykket bli sett på som en viktig forløper for alle de stykker som senere skulle skape den store tragedie Kong Lear.
Hermelin (kanin)

Historie

Rasen nedstammer fra England der den ble stilt ut første gang i Hull i 1884. En engelskmann ved navn Meynell i Darlington, er rasens opphavsmann. Polish var navnet i England og rasen var da hvit rødøyd. Den ble siden det som nå er dverghare. På slutten av 1800-tallet ble Polish
importert til Tyskland. Der arbeidet man videre med å utvikle rasen mot den type Hermelin vi har på hermelinen i dag. De fargede og 
tegnede variantene ble avlet frem i Holland og ble godkjent i 1940.

Utseende

Rasen kjennetegnes ved sitt kulerunde hode, sin konvekse neserygg, sitt korte neseparti og sin brede panne. I tillegg er kroppen kort og kompakt med parallelle sidelinjer. Rasen er godkjent i alle farger og tegninger i standarden og med pelsstrukturene rex, satin, Fusch og angorakanin.
Valand

Valand er ei bygd åtte km utenfor Mandal, Vest-Agder. Valand er omkranset av både Skagestad og Dybovannet. Bygda har en bensinstasjon, veikro og bedehus. Det er cirka 150 innbyggere i bygda. E39 går rett gjennom bygda og det er god kommunikasjon både øst og vestover.
Luftforsvarets vernedyktighetsmedalje

Tildeling

Medaljen tildeles som påskjønnelse for fullført førstegangstjeneste i Luftforsvaret. Den gis til vernepliktig personell som har gjennomført full militær førstegangstjeneste, samt vervede og befal med militær utdanning eller tjeneste av tilsvarende lengde, og kan i alminnelighet bæres med stjerne for hver etterfølgende to repetisjonsøvelser. Det kan ikke bæres mer enn tre stjerner til samme medalje. Kvinnelig personell oppnår medaljen etter tjeneste av tilsvarende lengde. 
Den tildeles av Generalinspektøren for Luftforsvaret (GIL) etter direktiv fastsatt av GIL. Medaljen finnes i begge målformer og kalles på nynorsk Luftforsvarets vernedugleiksmedalje. 
Vernedyktighetsmedaljen knyttes til kvalifiserende tjeneste som eneste kriterium. Medaljen tildeles vernepliktige mannskaper/utskrevet befal før dimisjon ved utført førstegangstjeneste etter de til enhver tid gjeldende bestemmelser for godskriving av full militær førstegangstjeneste, herunder også mannskaper med 6 måneders tjeneste som godkjent fullført førstegangstjeneste. Som tjeneste i denne sammenheng teller også militær tjeneste ved FN-oppsetninger eller tjeneste ved fellesinstitusjoner/staber i Forsvaret og NATO.
Personell som er blitt eller blir overført til Heimevernet før de har gjennomført full førstegangstjeneste i Luftforsvaret tildeles Heimevernets vernedyktighetsmedalje etter sammenlagt 200 dagers tjeneste i Luftforsvaret og Heimevernet.
Vernedyktighetsmedaljen rangeres som 49, etter Forsvarets innsatsmedalje.

Utførelse

Luftforsvarets Vernedyktighetsmedalje er utført bronse. Den er rund og har en diameter på 30 mm. Forsiden bærer Luftforsvarets merke, en falk med kongekrone over. Motivet er omgitt av en åpen laurbærkrans. Baksiden har teksten «LUFTFORSVARET – FOR FRED OG FRIHET» ((på bokmål) eller «LUFTFORSVARET – FOR FRED OG FRIDOM» (på nynorsk). Medaljen er opphengt i et bånd i Luftforsvarets farger, lyseblått og hvitt. Båndet er lyseblått, er 35 mm bredt, og har 10 vertikale sølvfargede striper, hver 1 mm brede. Det kan utstyres med inntil tre stjerner. Stjernene var tidligere gylne av farge. I statuttene av 2011 er stjernen beskrevet som forsølvet.
I Can Help

«I Can Help» er en amerikansk sang skrevet og fremført av Billy Swan.
Den ble utgitt på single for Monument Records i september 1974. Produsenter var Chip Young og Billy Swan.
Sangen ble en stor crossover-slager og nådde førsteplassen på Billboard Hot 100-singlelisten og Hot Country Singles-listen senere samme høst.
Selv om Swan hadde andre singler på Hot 100- og countrylistene, blir «I Can Help» generelt betraktet som han eneste store singleutgivelse.
Swan, senere medlem av bandet Black Tie, har imidlertid hatt suksess som låtskriver for andre artister samt som studiomusiker.

Norsk versjon

Trond Ingebrigtsen har skrevet en norsk tekst. Den norske tittelen er «Jeg kan hjelpe».
Artillerijeger

Artillerijeger er en tjeneste i det norske Forsvaret. Artillerijegertroppene er en del av Lokaliseringsbatteriet i Artilleribataljonen. Artillerijegerne er selektert og utdannet for å gjennomføre operasjoner bak fiendens linjer.

Oppgaver

Foruten å fungere som jegere, er artillerijegere utdannet og trent til å lede land- og sjøbasert artilleri samt jager-/bombefly mot bakkemål (Forward Air Controller eller Joint Terminal Attack Controller).

Organisering

Artillerijegere er organisert i artillerijegertropper i Lokaliseringsbatteriet i Artilleribataljonen i Brigade Nord. Artillerjegere jobber primært bak fiendens linjer i den hensikt å påføre fienden størst mulig tap i og rundt hans bakre organisasjon, dette være seg hele avdelinger, installasjoner og infrastruktur. I tillegg bedriver Artillerijegere oppklaring på dypet. Artillerijegere er også trent for infanteristrid, og kan således ved behov støtte de norske manøverenhetene på fronten slik konvensjonelle ildledere gjør.

Troppene

Alfatroppen består av soldater i førstegangstjeneste (vernepliktige). Mot utdanningens slutt, etter ett år, har troppen øvelse «Lynx», som er opptaket til «Artillerijeger Bravo» og eksamensøvelsen.
Bravotroppen er den profesjonelle, stående artillerijegertroppen og er således en del av  HRS-miljøet (Hurtig reaksjonsstyrke) sammen med Telemark bataljon.
Charlie-troppen består av fire såkalte WLR (Weapon Locating Radar) av typen ARTHUR (Artillery Hunting Radar) hvor oppdraget er å lokalisere og kontrabeskyte fiendens artilleri.
Amerikakvalifiseringen for Taekwondo til Sommer-OL 2012

Amerikakvalifiseringen for Taekwondo til Sommer-OL 2012 ble holdt i Querétaro, Mexico fra 18. til 20. november 2011. Hver nasjon kan makismalt ha med to menn og to kvinner til OL, men kun en i hver vektklasse. Dette var en av fem kvalifiseringsturneringer til Sommer-OL 2012.
Saloon

Saloon (eller Western Saloon) var et vertshus i ville vesten i USA, som gjerne var åpen døgnet rundt. Skildringer av salooner er en viktig del av westernsjangeren. Den første saloonen ble tatt i bruk i Montana i 1822.
Foruten salg av av mat og alkoholdrikker, kunne noen salooner også tilby losji, hasardspill, underholdning, og stedvis prostitusjon.
Anaxyelidae

Utseende

S. libocedrii er svart med smale, gule tverrstriper og oransje bein. Antennene er ganske lange, trådformede og svarte.

Levevis

Syntexis libocedrii har larver som utvikler seg i nylig brent ved av trær i sypressfamilien (Juniperaceae), blant andre thuja og einer. Vepsene kan dukke opp og begynne å legge egg mens det ennå ryker av brannfeltet.
Sigdfly

Utseende

Et middelsstort (vingespenn 24 – 28 mm), grått nattfly som lett kjennes på forvingenes form. Kroppen er lysgrå. Forvingen er lysgrå med et visst olivengrønt skjær, pudret med mørkere skjell. Ytterkanten er innbuktet rett bak spissen slik at vingespissen blir sigdformet, den er også noe innbuktet i den bakerste delen, midten av ytterkanten står dermed fram som en avrundet tann. Vingens ytre del er rødbrun. Det er to gulhvite tverrbånd som er temmelig rette med en knekk nær framkanten, mellom disse en liten, svart flekk. Bakvingen er lysgrå med spredte, mørkere skjell og en hvit tverrlinje i midten.

Levevis

Arten kan finnes både i løvskog og barskog. Larvene, som overvintrer, lever på ulike laver som vokser på trær. De voksne sommerfuglene flyr i juli – august.

Utbredelse

Sigdflyet finnes i Europa og videre østover til Japan. I Norge forekommer den på Sørlandet og det sørlige Østlandet.
Ole Hanson

Tidlig i år

Ole Hanson ble født i en tømmerhytte i Union Grove i Racine County, Wisconsin som sønn av Thorsten Hanson og Goro Tostofson Hanson. Han var det femte av seks barn som ble oppdratt av det norske innvandrerparet.
Som en tenåring arbeidet den veslevoksne Hanson som skredder om dagen og studerte jus i sene kveldstimer. Han fikk lov til å praktisere jus i Wisconsin i 1893, tiltross for at han var to år for ung til å praktisere loven.  Mot slutten praktiserte Hanson ikke som jurist. I stedet gikk han inn i dagligvare-bransjen før han flyttet vestover og gikk over i fast eiendom.
Han arbeidet som eiendomsutvikler og deltok i å utvikle i Lake Forest Park, Washington i 1912 som et landlig planlagt co-operativ for fagfolk i Seattle-området.

Grunnleggelsen San Clemente

I 1925, Hanson la noe av sin rikdom til å å kjøpe et 8,5 km² område på den sørlige spissen av Orange County, California. Hanson trodde at områdets behagelig klima, vakre strender og fruktbar jord ville fungere som et fristed for  Californere som var lei av det urbane livet. Han kalte byen San Clemente etter den nærliggende San Clemente Island, den sørligste av California's Kanaløyer.
Hanson så sitt nye prosjekt som en spansk-stil kyst feriebyen. Han proklamerte: «Jeg har et rent lerret, og jeg er fast bestemt på å male et rent bilde. Tenk på det — et lerret fem kilometer langt og en halv mile bred!»
Hanson hadde lagt til en klausul om at alle nybygg skulle legges frem for et arkitektutvalg i et forsøk på å sikre at fremtidig utvikling ville beholde innflytelse av spansk Colonial Revialstil. Rød takstein ble en stilistisk signatur for det nye samfunnet. Hanson lyktes i å fremme sitt nye foretak, og salg av bolig for interesserte kjøpere. Området ble offisielt stiftet som en by 27. februar 1928.
Gjennom årene bygget  Hanson ulike offentlige strukturer i San Clemente, inkludert Beach Club, samfunnshuset, bryggen, og Max Berg Plaza Park, som senere ble donert til byen. Han hadde også et hjem, bygget i spansk stil med utsikt over San Clemente Bryggen. Dette huset ble senere kalt Casa Romantica.
Den Store Depresjonen behandlet ikke Hanson vennlig. Hans eiendommer var lånefinansiert. Hanson mistet alle sine gjenværende bygg, inkludert sitt elskede herskapshus i San Clemente. Hanson flyttet til slutt for å lansere en ny utvikling av eiendom i Twentynine Palms i San Bernardino County i California, USA.

Død og ettermæle

Ole Hanson døde av et hjerteinfarkt 6. juli 1940 i Los Angeles, California. Han ble 66 år gammek da han døde. Hanson ble overlevd av sin enke og barn.
Byen San Clemente bærer mange minner om grunnleggelsens far, inkludert Ole Hanson historiske basseng med utsikt over Stillehavet. Hjemmet hans i sentrum av byen med utsikt over den historiske brygge ble restaurert og åpnet for samfunnet som et kulturelt senter.
KV38

KV38 i Kongenes dal utenfor Luxor i Egypt var gravplass for farao Thutmosis I i Egypts attende dynasti.
Graven er uthugd i slutten av den sørvestre grenen fra hovedwadien i dalen mellom KV14 og KV15 og er en av de mindre gravene i Kongenes dal. Thutmosis III flyttet Thutmosis Is mumie til KV38 fra KV20 da han tidligere var begravd sammen med sin datter Hatshepsut. 
I slutten av Det nye rike ble han Thutmosis Is mumie til TT320 nær Deir el-Bahri. Graven ble funnet i 1899 av Victor Loret. Graven er i dårlig stand på grunn av vannskader etter oversvømmelser.
Mahamaya Nagar (distrikt)

Demografi

Ved folketellingen i 2011 var det 1 565 678 innbyggere i distriktet, mot 1 336 031 i 2001. Den urbane befolkningen utgjør 21,31 % av befolkningen.
Barn i alderen 0 til 6 år utgjorde 15,35 % i 2011 mot 19,09 % i 2001. Antallet jenter i den alderen per tusen gutter er 886 i 2011.
Mount Getz

Mount Getz er et [fjell], 1 120 moh, i den sørlige delen av Fosdick Mountains, 35 nautiske mil øst-sørøst for Mount Ferranto i Ford Ranges i Marie Byrd Land i Antarktis. Det ble kartlagt av U.S. Antarctic Service (1939–41) ledet av kontreadmiral Richard E. Byrd og oppkalt etter George F. Getz jr.,hvis fare støttet ekspedisjonene til admiral Byrd økonomisk.
Nasjonalt senter for realfagsrekruttering

Nasjonalt senter for realfagsrekruttering (tidligere RENATEsenteret) er Kunnskapsdepartementets nasjonale senter for realfagsrekruttering. Senteret jobber både for høyere utdanning, ungdomsskoler og videregående skoler. Målet er å øke rekrutteringen til realfagutdanning og realfaglige yrker. Senteret er lokalisert til NTNU i Trondheim.  Senteret driver nettstedet Velgriktig.no, mentorprogrammet ENT3R www.ent3r.no og Rollemodell.no.
Bulldoser

En bulldoser eller bulldozer er et beltekjøretøy med frontskjær som blir brukt til tungt anleggsarbeid, som planeringsarbeid i ulendt terreng, veiarbeid for å flytte store mengder jord, sand, pukk og annet tilsvarende materiale. Beltene på bulldoseren har stor overflate, og derfor har maskinen lavt marktrykk. Dette gjør at bulldosere kan arbeide på løst eller vått underlag der andre maskiner ikke får grep og kan ta seg frem. Bulldosere blir produsert i mange forskjellige størrelser, med vekt fra noen få tonn til 150 tonn.

Navnet

Ordet bulldoser kommer av amerikansk engelsk to bulldoze, som betyr å tvinge noen ved bruk av skremsel og makt. Ordet ble først brukt i den amerikanske delstaten Louisiana om en hvit mann som ved valg søkte å skremme svarte personer til å stemme på en bestemt måte. Senere ble navnet brukt om senkesmier eller større presser, mens det i dag er så godt som ensbetydende med anleggsmaskinen bulldoser.
Love Songs (The Beatles)

Sporliste

Alle spor er skrevet av John Lennon og Paul McCartney (se Lennon/McCartney), unntatt hvor annet står.
LP1

Singel

Det var egentlig ment at Capitol Records skulle gi ut en singel for å promotere albumet. Sangen «Girl» som A-side med «You're Going to Lose That Girl» som B-side som Capitol 4506, men singelen ble avlyst tidlig i oktober 1977.
Humanistisk kulturpris

Humanistisk kulturpris ble delt ut av Human-Etisk Forbund. Prisen ble første gang utdelt i 2006 til avistegner Finn Graff.
Formålet med prisen var å synliggjøre humanetiske verdier gjennom en offentlig påskjønnelse av kunstneriske prestasjoner og kulturell virksomhet som formidlet disse. Prisen ble delt ut to år, og bestod av 50 000 kroner og et spesialdesignet kunstverk.
I februar 2009 ble prisen slått sammen med Humanistprisen.
Maximiliano Gómez González

Landslaget

Han ble tatt ut i Uruguays tropp til VM i fotball 2018 i Russland.
John Landquists pris

John Landquists pris er en svensk pris som utdeles årlig av Samfundet De Nio til en essayist, idéhistoriker eller kritiker. Prisen var i 2005 på 125 000 SEK. Den ble innstiftet i desember 1991 til minne om litteraturkritikeren John Landquist.
Jintangbroen

Jintangbroen (kinesisk: 金塘大桥, pinyin: Jīntáng dàqiáo) er en motorveibro med en skråkabeldel i provinsen Zhejiang i Folkerepublikken Kina. Den ligger i øygruppen Zhoushan. Den er med sine i alt 26.540 meter (mellom Jintangøya og bydistriktet Zhenhai i Ningbo) den tredje lengste (2010) i Kina. Broen ble ferdig i 2009.
Schirmacheroasen

Schirmacheroasen er et 25 kilometer langt og opptil tre kilometer bredt isfritt platå i Vassfjellet i Dronning Maud Land som inneholder over 100 ferskvannsinnsjøer. Området ligger gjennomsnittlig 100 meter over havet og har en utstrekning på 34 km².
Klimaet og det skrinne jordsmonnet gir bare vekstforhold for enkelte arter mose og lav. Fuglelivet består av sørhavsjo, antarktispetrell, snøpetrell og wilsonstormsvaler. Adeliepingviner også observeres tidvis.

Historie

Den tyske antarktisekspedisjonen 1938–39 under ledelse av Alfred Ritscher utforsket området mellom breddegraden 69°10' S og 76°30' S og lengdegradene 11°30' V og 20°00' V. Området på 600 000 km² ble navngitt Neuschwabenland. To Dorniersjøfly, «Boreas» og «Passat», ble benyttet til rekognosering, og piloten i «Boreas», Richardheinrich Schirmacher, oppdaget oasen 3. februar 1939.
I 1959 opprettet Sovjetunionen forskningsstasjonen Lazarev på isbremmen i nærheten av Schirmacheroasen. Stasjonen ble i 1961 flyttet til selve oasen og navngitt Novolazarevskaja («Nye Lazarev»).
I 1976 ble den første østtyske forskningsstasjonen i Antarktis innviet, Georg Forster Station, bare et par kilometer unna den sovjetiske stasjonen. Den var i drift frem til 1993, da den ble demontert.
I 1983 etablerte India stasjonen Dakshin Gangotri på isbremmen, om lag ti kilometer fra Schirmacheroasen. Bare seks år senere ble stasjonen stengt fordi den hadde blitt begravet av snø og is. Den ble erstattet av Maitri, som åpnet 1988 i Schirmacheroasen, om lag fem kilometer fra Novolazarevskaja.
Manduca florestan

Utseende

En stor (vingespenn 99–110 mm), grålig svermer med forholdsvis kontrastrike vingetegninger. Fargen kan variere en god del. Kroppen er grønnlig grå, brystet har svarte og hvite sidestriper, bakkroppen svarte, trekantede sideflekker på alle ledd. Forvingene har en diffus, rødbrun flekk rundt midten, like ved denne to korte, svarte lengdestreker. Rundt vingespissen er det et halvsirkelformet, svart bånd. Forvingens bakhjørner er markerte og litt uttrukne hos hannen. Bakvingene er mørkt sjokoladebrune med en diffud, lys flekk ved bakhjørnet. Larven er grønn med knudrete hud og brede, hvite skråstriper på hvert ledd. Hornet på bakkroppen er stort og påfallende piggete. Puppen har en kort, fri sugesnabel. Den ligger på ryggen, trolig for å unngå skader på den utstikkende sugesnabelen.

Levevis

Larven kan lever på en rekke forskjellige planter i familiene Verbenaceae, Bignoniaceae, Boraginaceae og Oleaceae.

Utbredelse

Denne svermeren finnes fra det sørlige Arizona i USA sørover gjennom hele Mellom-Amerika og det meste av Sør-Amerika i alle fall til de nordligste provinsene i Argentina.
Etisk råd for forsvarssektoren

Etisk råd for forsvarssektoren er et norsk statlig organ opprettet av Forsvarsdepartementet i januar 2012. Organet har som mandat å «bidra til styrket etisk bevissthet og refleksjon blant ansatte i forsvarssektoren», som er definert som virksomhetene til Forsvarsdepartementet og de fire etatene Forsvaret, Forsvarsbygg, Forsvarets forskningsinstitutt og Nasjonal sikkerhetsmyndighet.
Organet behandler henvendelser om etisk problematiske forhold innen forsvarssektoren, blant annet fra enkeltpersoner. Alle henvendelser besvares, men kun saker av prinsipiell betydning får full behandling og ender med en offisiell uttalelse.
Lasse Vibe

Landslaget

Den 3. september 2014 debuterte han for det danske landslaget i en treningskamp de tapte 1-2 for Tyrkia. Vibe kom inn som innbytter for Thomas Kahlenberg i det 64 minutt. Litt over en måned senere, den 11. oktober, scoret han sitt første landslagsmål. Det kom i en EM-kvalifiseringskamp borte mot Albania. Målet kom i det 81 minutt og han scoret Danmarks eneste mål i kampen, der oppgjøret endte 1-1.
Faxian

Faxian (forenklet kinesisk: 法显 ; tradisjonell kinesisk: 法顯 ; pinyin: Fǎxiǎn, eller romanisert eller Fa-hsien, Fa-Hien, født omkring 337 i Pingyang nær dagens Linfen i provinsen Shanxi i Kina, død 422) var en kinesisk buddhistisk munk. Han befant seg fra 399 til 412 på reise i India for å få fatt på buddhistiske religiøse håndskrifter og ta med seg disse tilbake til Kina.
Hans reise i India beskrives i det av ham selv nedtegnede verket En journal over buddhistiske kongeriker, en beretning av den kinesiske munken Faxian fra hans reiser i India og på Ceylon på jakt etter buddhistiske rituelle bøker. Ved hjemkomsten til Kina ankom Faxian til Laoshan i den nåværende provins Shandong, 30 km øst for byen Qingdao. Han fortsatte så til Shandongs daværende hovedstad, Qingzhou, der han ble i et år for å oversette og redigere de dokumenter han hadde anskaffet under sine reiser.
Wansheng

Wansheng (kinesisk: 万盛区; pinyin: Wànshèng Qū) er et bydistrikt i byprovinsen Chongqing i Folkerepublikken Kina.
Arealet er på 565 km².
Befolkningen er på 269 600 innbyggere.
Distriktet er kjent for attraksjonen Wansheng-steinskogen. Her ligger også Wansheng kullkraftverk med 600 MW effekt.
Rikspartidagene i 1923

De 1. rikspartidagene til det tyske nasjonalsosialistiske partiet, NSDAP, ble holdt i München 27. – 29. januar 1923. På arrangementet skal det ha deltatt 7000 mennesker. 4 nye standarder for faner ble etablert under møtet.